पुलिस सूत्रों ने आज यहां बताया कि खिरखउआं गांव निवासी अभिषेक कुमार की शादी पिछले वर्ष मुजफ्फरपुर जिले के पारू थाना के गोपालपुर गांव की रहने वाली अमिता कुमारी (22) के साथ हुयी थी। शादी के बाद से ही ससुराल पक्ष के लोग अमिता को प्रताड़ित किया करते थे। इसी को लेकर ससुराल पक्ष के लोगो ने कल रात अमिता की गला दबाकर हत्या कर दी। घटना के बाद से ससुराल पक्ष के सभी लोग फरार हैं। सूत्रों ने बताया कि इस सिलसिले में मृतका के भाई ने संबंधित थाना में प्राथमिकी दर्ज करायी है। शव पोस्टमार्टम के लिये भेज दिया गया है। पुलिस मामले की छानबीन कर रही है।